Komisijos reglamentas (EB) Nr. 877/2003
2003 m. gegužės 21 d.
leidžiantis laikinai į pašarus dėti rūgštingumą reguliuojančios medžiagos benzenkarboksirūgšties
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Reglamentu (EB) Nr. 1756/2002 [2], ypač į jos 3 straipsnį ir 9e straipsnio 1 dalį,
kadangi:
(1) Direktyvoje 70/524/EEB nustatyta, kad priedai į apyvartą neišleidžiami, jei jų nepatvirtina Bendrija,
(2) Direktyvos 70/524/EEB C priedo II dalyje minimų priedų, kuriuose yra rūgtingumą reguliuojančių medžiagų, atveju į pašarus dėti naują priedą laikinai gali būti leidžiama, jei laikomasi toje direktyvoje nustatytų sąlygų ir jei turimi duomenys leidžia daryti prielaidą, kad panaudotas gyvūnų mityboje toks priedas turės vieną iš poveikių, minimų tos direktyvos 2 straipsnio a punkte Toks laikinas leidimas suteikiamas ne ilgesniam kaip ketverių metų laikotarpiui.
(3) Įvertinus paraišką dėl leidimo naudoti rūgštingumą reguliuojančią medžiagą benzenkarboksirūgštį nustatyta, kad laikomasi Direktyvos 70/524/EEB sąlygų.į
(4) Todėl rūgštingumą reguliuojančią medžiagą benzenkarboksirūgštį turėtų būti leidžiama laikinai naudoti ketverius metus.
(5) Gyvūnų mitybos mokslinis komitetas pareiškė teigiamą nuomonę dėl šio preparato, priklausančio rūgštingumą reguliuojančių medžiagų grupei, saugos tam tikromis sąlygomis penimoms kiaulėms.
(6) Įvertinus paraišką paaiškėjo, kad reikės tam tikrų procedūrų darbuotojams apsaugoti nuo priedo benzenkarboksirūgšties poveikio. Tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo [3].
(7) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Priedą benzenkarboksirūgštis, priklausantį rūgštingumą reguliuojančių medžiagų grupei ir minimą šiame priede, leidžiama kaip priedą dėti į pašarus pagal tame priede nustatytas sąlygas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gegužės 21 d.